**ЗДРАВСТВЕНО ЗАКОНОДАВСТВО**

Литература:

1. Симић С. Социјална медицина. Београд: Медицински факултет Универзитета у Београду, 2012.
2. Цуцић В. Социјална медицина. Београд: Савремена администрација; 2000.
3. Закон о здравственој заштити („Сл. гласник РС", бр. *25/2019*)
4. Закон о јавном здрављу („Сл. гласник РС", бр. *15/2016*)
5. Закон о здравственој документацији и евиденцијама у области здравства („Сл. гласник РС", бр. 123/2014, 106/2015,105/2017 и 25/2019-др.закон)
6. Закон о здравственом осигурању („Сл. гласник РС", бр. *25/2019*)

Здравствено законодавство у најширем смислу подразумева све правне прописе који су у интересу здравља људи. Оно обухвата законе, уредбе, директиве, прописе и друге сличне правне инструменте који се баве свим аспектима здравствене заштите - као што су промоција здравља, превенција болести и пружање здравствених услуга становницима. Законима се уређују друштвени односи у свим областима живота, а друштвена правила претварају у норме, обавезујуће за све грађане. Постојање важећих закона јесте неопходан, али не и довољан услов да бисмо државу законском и правном државом. Да би били ваљани, закони морају поседовати одређене формалне карактеристике као што су: општост, јавност, јасност, проспективност.

**Основни субјекти здравственог законодавства**

Здравствено законодавство првенствено се бави уређивањем положаја, права и дужности кључних субјеката здравствене заштите као што су:

* Корисници здравствених услуга
* Здравствене установе
* Даваоци здравствених услуга
* Управљање системом здравствене заштите
* Финансирање здравствене заштите

Корисници здравствених услуга (грађани-пацијенти) јесу субјект регулисања у односу на њихова лична и колективна права. У лична права спадају право на здравствену заштиту, права пацијената, права посебних група, итд. Право на здравствену заштиту јесте универзално, а ограничено је могућностима коришћења здравствених услуга доступних у једној земљи, затим правима здравственог осигурања која су условљена економским могућностима. Разликује се више аспеката овог права, а најзначајнији су они који се односе на квалитет здравствених услуга, приступачност и доступност здравствене заштите и фер дистрибуцију здравствених ресурса у једној земљи.

Права пацијената имају своје исходиште у људским правима. Они нису нека посебна врста права, већ примена неких општих људских права на доношење одлуке о здравственој заштити пацијената и свих грађана који долазе у контакт са здравственом службом.

У појединим здравственим питањима регулатива се ствара због значаја процедура или поступака и јавног интереса. У њу спадају нпр. :

Прописи о обортусу, сходно питању да ли је уопште дозвољен и разним степенима ограничења;

Прописи о стерилизацији с обзиром на тренд либерализације;

Прописи о еутаназији, као намерном окончању живота особе према њеном захтеву;

Прописи о трансплатацији, који се односе на сагласност за узимање органа са живе особе, док је са мртве особе све чешћа пракса да се то ради на основу одсустав приговора за узимање органа;

Прописи о експериментима на људима регулишу две области: сагласност на основу информисања за учешће у експерименту, и етичка питања планираног експеримента.

Права посебних група пацијената односе се пре свега на психијатријске пацијенте, ментално ретардиране и хендикепиране.

Колективна права у заштити здравља обухватају:

* Заштиту животне и радне средине, која подразумева заштиту од ризика које појединачно не може отклонити и контролисати појединац, а у које спадају аерозагађење, бука у насељима и на рданом месту, радиоактивност, водоснабдевање, сигурна технологија у производњи и сл.
* Прописе о храни који обухватају производњу, обраду и промет хране, а контролне функције припадају инспекцијама, посебно санитарним, ветеринарским и тржишним;
* Прописе о лековима, који се односе на контролу квалитета, сигурност и нежељена дејства, као и на тржиште лекова;
* Прописе о унапређењу здравља, који се односе на подршку програмима промоције здравља, отклањању ризичних стилова живљења, а посебно оних који могу угрозити колективно здравље, као што су пушење, алкохолизам, посебно у вези са саобраћајем, и сл.

**Даваоци здравствених услуга**

Даваоци здравствених услуга јесу здравствени радници: лекари, стоматолози, фармацеути, медицинске сестре, техничари, здравствени сарадници и сви други запослени у здравственим установама. Најчешће се регулатива односи на приступ ппрофесији кроз приступ школовању, испуњавање услова за рад путем лиценцирања и релиценцирања различитих категорија здравствених радника у оквиру одговарајућих комора.Прописи о образовању здравствених радника повезани су често с међународним препорукама, резолуцијама и договорима попут Болоњске декларације, која се залаже за стварање јединственог европског академског простора. Законима се регулишу дужина школовања, обавезност стажа, дужина последипломске едукације и специјализације здравствених радника и сарадника. Програми медицинске едукације све се више и све чешће усклађују на глобалном и, посебно националном нивоу. Део регулативе се спроводи кроз надлежност и одговорност здравствених установа у који ма је радник запослен, а делом кроз надлежност јавних овлашћења пренетих од стране државе на коморе здравствених радника. Коморе врло детаљно својим прописима регулишу обавезе и одговорности у поступању здравствених радника, а посебно у односу на обавезу континуиране обнове знања ради обнове лиценце за рад.

Здравствени радник може самостално пружати здравствену заштиту у здравственој установи, приватној пракси или код другог послодавца који може у смислу овог закона обављати одређене послове здравствене делатности, ако је:

1) обавио приправнички стаж и положио стручни испит;

2) уписан у именик коморе;

3) добио, односно обновио одобрење за самостални рад.

Под самосталним радом, у смислу овог закона, подразумева се самостално пружање здравствене заштите без непосредног надзора другог здравственог радника.

Здравствени радници обављају здравствену делатност у складу са важећом здравственом доктрином и у складу са кодексом професионалне етике. За свој рад здравствени радници преузимају стручну, етичку, казнену и материјалну одговорност.

Издавање, обнављање и одузимање одобрења за самостални рад (лиценца) здравственим радницима јесте поступак који спроводи надлежна комора ради утврђивања стручне оспособљености здравствених радника за самостални рад.

Здравствене установе

Здравствене установе обављају здравствену делатност којом се обезбеђује здравствена заштита грађана, а прописима се уређује поступак оснивања и почетак рада здравствених установа на основу испуњених услова, њихово функционисање и структура.

Финансирање здравствене заштите

Финансирање здравствене заштите уређено је законима, пре свега у погледу легалних извора финансирања, контроле и инспекције финансија, метос утврђивања накнаде за извршене здравствене услуге, метод плаћања здравствених радника и др.

Здравствено законодавство у Србији - историјат

У развоју наше средњовековне медицине и здравственог законодавства највећи допринос приписује се Светом Сави, оснивачу првих српских болница и универзитета, писцу најстаријих медицинских списа. Свети Сава је превео византијско законодавство-Номоканон, код нас познатији као Законоправило или Номоканон Светог Саве. То је најстарије и најкомплетније дело правне литературе Јужних Словена. Садржи прописе о социјалној заштити, а једно поглавље односи се на хигијену подизања кућа за становање.

Душанов законик из 1349. Године најважнији је правни акт средњовековне државе, а у њему су садржани прописи о здрављу и његовој заштити, хигијенски прописи, прописи о сузбијању надрилекарства и други.

Први српски устав (Сретењски), из 1835, регулише питања војног санитета. Др Владан Ђорђевић формулише нацрте два важна системска закона: Закон о самосталном фонду за чување здравља људи и Закон о уређењу санитетске струке и чувању здравља људи. После Првог светског рата здравствено законодавство у Србији подржава развој домова (народг) здравља и здравствених станица које спроводе мере примарне здравствене заштите. После Другог светског рата, здравствено законодавство мењало се паралелно са уставним променама, постижући потпуни обухват становништва здравственом заштитом, ширећи обим права из здравствене заштите и оријентишући се ка промоцији здравља и превенцији болести.

Здравствено законодавство у Републици Србији данас

У Уставу Републике Србије, као највишем конституционом акту, загарантовано је право на здравствену заштиту под одређеним условима дефинисаним законом. Закон је најважнији извор права, а формалном смислу, то је онај правни акт који је донео законодавни орган као што је Народна скупштина. Закони су у материјалном смислу акти чије норме заснивају овлашћења и обавезе за правне субјекте, док подзаконски општи акти садрже норме којима се омогућава остваривање и примена тих овлашћења и обавеза. Подзаконске прописе доносе различити државни и недржавни органи. Од државних органа најчешће су то акти органа извршне власти као што су Влада и Министарство здравља. Од недржавних органа то су акти организација здравственог осигурања, какав је нпр. Републички фонд за здрвствено осигурање, или акти комора здрвствених радника, које доносе скупштине тих комора, акти Института за јавно здрвље на основу овлашћења из закона. Према томе, Влада доноси: уредбе, одлуке, наредбе и др. , а министарство здравља: правилнике, решења, наредбе и друге правне акте.

**Закони**

Закон о здравственој заштити

Закон о здравственом осигурању

Закон о евиденцијама у области здравствене заштите

Закон о коморама здравствених радника

Закон о лековима и медицинским средствима ("Сл. гласник РС", бр. 30/2010)

Закон о заштити становништва од заразних болести

Закон о водама

Закон о здравственом надзору над животним намирницама и предметима опште употребе

Закон о санитарном надзору

Зaкон о заштити становништва од изложености дуванском диму

Закон о психоактивним контролисаним супстанцама (Сл.гласник РС 99-2010)

Закон о супстанцама које се користе у недозвољеној производњи опојних дрога и психотропних супстанци (Сл.Гл. РС бр 107/05)

Закон о лечењу неплодности поступцима биомедицински потпомогнутог оплођења

Закон о јавном здрављу

Закон о трансплантацији органа

Закон о трансплантацији ћелија и ткива

Закон о трансфузиолошкој делатности

Међу важећим законима посебно место заузима Закон о здравственој заштити, којим се уређује систем здравствене заштите у целини и појединостима везаним за његово функционисање. Закон о здраственом осигурању уређује се систем здравственог осигурања, положај и права осигураника, као и начин њиховог остваривања у оквиру дефинисане организације здравственог осигурања.

**Уредбе**

Уредба о националном програму за превенцију рака грлића материце

Уредба о националном програму за превенцију рака дојке

Уредба о националном програму превенције и ране детекције типа 2 дијабетеса

Уредба о националном програму Србија против рака

Уредба о националном програму здравствене заштите жена, деце и омладине

Уредба о националном програму превентивне стоматолошке здравствене заштите

Уредба о националном програму превенције, лечења и контроле кардиоваскуларних болести

Уредба о националном програму превенције, лечења, унапређења и контроле бубрежне инсуфицијенције и развој дијализе у Републици Србији до 2020. Године

Уредба о добровољном здравственом осигурању

Уредба о јединственим методолошким принципима за вођење матичне евиденције

Уредба о плану мреже здравствених установа

Уредбе доноси Влада Републике Србије на предлог надлежног министарства. Међу бројним уредбама које регулишу поједине области ппосебно треба истаћи Уредбу о плану мреже здравствених установа – пропис са законском снагом који уређује називе државних здравствених установа, чак и њихове капацитете, као што су број постеља и оптерећење здравствених радника, као и уредбе које се односе на националне програме за болести социјалномедицинског значаја.

Правилницима се уређују поступци за остваривање права утврђених законима и њих доноси ресорни министар здравља на предлог службе Министарства здравља.

Поред закона, уредби и правилника, донети су или су у поступку израде или доношења, акти као што су стратегије или национални програми које доноси Влада Републике Србије. То нису општи акти, јер не утврђују права субјеката, као ни спровођење права, већ оријентацију и правце здравствене политике. Такве су: Стратегија јавног здравља Републике Србије, Стратегија за палијативно збрињавање, Стратегија за стално унапређење квалитета здравствене заштите и безбедности пацијента, Стратегија развоја здравља младих у Републици Србији, Стратегија контроле дувана, стратегија развоја заштите менталног здравља, Национална стратегија за борбу против HIV/AIDS.

Закон о правима пацијената

Овим законом уређују се права пацијената приликом коришћења здравствене заштите, начин остваривања и начин заштите тих права, као и друга питања у вези са правима и дужностима пацијената.

Основни појмови

* пацијент је лице, односно осигурано лице у смислу Закона о здравственом осигурању, болесно или здраво, које затражи или коме се пружа здравствена услуга ради очувања и унапређења здравља, спречавања, сузбијања и раног откривања болести, повреда и других поремећаја здравља и благовременог и ефикасног лечења и рехабилитације;
* медицинска мера је здравствена услуга која се пружа у превентивне, дијагностичке, терапијске и рехабилитационе сврхе;
* дете је лице до навршених 18 година живота;
* пацијент је лице, односно осигурано лице у смислу Закона о здравственом осигурању, болесно или здраво, које затражи или коме се пружа здравствена услуга ради очувања и унапређења здравља, спречавања, сузбијања и раног откривања болести, повреда и других поремећаја здравља и благовременог и ефикасног лечења и рехабилитације;
* медицинска мера је здравствена услуга која се пружа у превентивне, дијагностичке, терапијске и рехабилитационе сврхе;
* дете је лице до навршених 18 година живота;
* способност за расуђивање детета које је навршило 15 година живота, подразумева способност детета да разуме природу свог здравственог стања, сврху медицинске мере која се предлаже, ризике и последице предузимања и непредузимања мере, као и способност да добијене информације одмери у процесу доношења одлуке;
* члановима уже породице сматрају се: супружник или ванбрачни партнер, деца, браћа, сестре, родитељи, усвојитељ, усвојеник и друга лица која живе у заједничком породичном домаћинству са пацијентом
* Право на доступност здравствене заштите
* Право на информације
* Право на превентивне мере
* Право на квалитет пружања здравствене услуге
* Право на безбедност пацијента
* Право на обавештење
* Право на слободан избор
* Право на друго стручно мишљење
* Право на приватност и поверљивост
* Право на пристанак
* Право на увид у медицинску документацију
* Право на поверљивост података о здравственом стању пацијента
* Право пацијента који учествује у медицинском истраживању
* Право детета у стационарним здравственим установама
* Право на олакшавање патњи и бола
* Право на поштовање пацијентовог времена
* Право на приговор
* Право на накнаду штете
* Право детета у стационарним здравственим установама

**Право на доступност здравствене заштите** Пацијент има право на доступну и квалитетну здравствену заштиту, у складу са својим здравственим стањем, а у границама материјалних могућности система здравствене заштите.

У поступку остваривања здравствене заштите, пацијент има право на једнак приступ здравственој служби, без дискриминације у односу на финансијске могућности, место становања, врсту обољења, време приступа здравственој служби или у односу на неку другу различитост која може да буде узрок дискриминације.

**Право на информације** Пацијент има право на све врсте информација о стању свога здравља, здравственој служби и начину како је користи, као и на све информације које су на основу научних истраживања и технолошких иновација доступне.

Пацијент има право на одговарајуће здравствене услуге ради очувања и унапређења здравља, спречавања, сузбијања и раног откривања болести и других поремећаја здравља

Пацијент има право на информације о правима из здравственог осигурања и поступцима за остваривање тих права. Пацијент има право да информације добије благовремено и на начин који је у његовом најбољем интересу.

Пацијент има право на информацију о имену и презимену и професионалном статусу здравствених радника, односно здравствених сарадника који учествују у предузимању медицинских мера и поступку његовог лечења уопште.

**Право на превентивне мере** Пацијент има право на одговарајуће здравствене услуге ради очувања и унапређења здравља, спречавања, сузбијања и раног откривања болести и других поремећаја здравља.

Здравствена установа има обавезу спровођења превентивних мера из става 1. овог члана, групације становништва које су изложене повећаном ризику оболевања, у складу са законом подизањем свести људи и обезбеђивањем здравствених услуга у одговарајућим интервалима, за групације становништва које су изложене повећаном ризику оболевања, у складу са законом.

**Право на квалитет пружања здравствене услуге** Пацијент има право на благовремену и квалитетну здравствену услугу, у складу са здравственим стањем и утврђеним стручним стандардима. Право на квалитет здравствене услуге подразумева одговарајући ниво пружања здравствених услуга и хуманог односа према пацијенту.

**Право на безбедност пацијента** Пацијент има право на безбедност у остваривању здравствене заштите, у складу са савременим достигнућима здравствене струке и науке, с циљем постизања најповољнијег исхода лечења и смањења ризика за настанак нежељених последица по здравље пацијента, на најмању могућу меру.

Здравствена установа је дужна да се стара о безбедности у пружању здравствене заштите, као и да континуирано прати факторе ризика и предузима мере за њихово смањење, у складу са прописима којима се уређује област квалитета у здравственој заштити.

Пацијент не може трпети штету проузроковану неадекватним функционисањем здравствене службе.

**Право на обавештење** Пацијент има право да од надлежног здравственог радника благовремено добије обавештење, које му је потребно како би донео одлуку да пристане или не пристане на предложену медицинску меру.

Обавештење обухвата:

1) дијагнозу и прогнозу болести;

2) кратак опис, циљ и корист од предложене медицинске мере, време трајања и могуће последице предузимања односно непредузимања предложене медицинске мере;

3) врсту и вероватноћу могућих ризика, болне и друге споредне или трајне последице;

4) алтернативне методе лечења;

5) могуће промене пацијентовог стања после предузимања предложене медицинске мере, као и могуће нужне промене у начину живота пацијената;

6) дејство лекова и могуће споредне последице тог дејства

Обавештење, надлежни здравствени радник дужан је да да пацијенту и без тражења.

Обавештење даје надлежни здравствени радник усмено и на начин који је разумљив пацијенту, водећи рачуна о његовој старости, образовању и емоционалном стању.

Ако надлежни здравствени радник процени да пацијент, из било ког разлога, не разуме дато обавештење,обавештење се може дати члану пацијентове уже породице.

Ако пацијент не познаје језик који је у службеној употреби на територији здравствене установе, мора му се обезбедити преводилац, а ако је пацијент глувонем, мора му се обезбедити тумач, у складу са законом.

Пацијент се може одрећи права на обавештење, осим обавештења о томе да је предложена медицинска мера потребна и да није без знатног ризика, односно да је ризично њено непредузимање.

Надлежни здравствени радник може, изузетно, прећутати дијагнозу, ток предложене медицинске мере и њене ризике, или обавештење о томе умањити, ако постоји озбиљна опасност да ће обавештењем знатно нашкодити здрављу пацијента. У том случају обавештење се мора дати члану уже породице пацијента.

У поступку остваривања здравствене заштите, дете које је способно за расуђивање, без обзира на године живота, има право на поверљиво саветовање и без пристанка родитеља, када је то у најбољем интересу детета.

Пацијент односно законски заступник има право на обавештење и увид у трошкове лечења пацијента.

Надлежни здравствени радник у медицинску документацију уноси податак да је пацијенту, члану уже породице, односно законском заступнику, дао обавештење.

**Право на слободан избор** Пацијент има право на слободан избор доктора медицине, односно доктора стоматологије, здравствене установе, као и слободан избор предложених медицинских мера, у складу са законом којим се уређује област здравствене заштите и законом којим се уређује област здравственог осигурања.

**Право на друго стручно мишље** Пацијент има право да од доктора медицине, односно доктора стоматологије, који није директно учествовао у пружању здравствене услуге, затражи друго стручно мишљење о стању свога здравља.

Ово право пацијент остварује на лични захтев.

Здравствена установа је дужна да на видном месту истакне и редовно ажурира, списак организационих једница и доктора медицине, односно доктора стоматологије, који пружају здравственеуслуге у тој организационој јединици.

**Право на приватност и поверљивост** Пацијент има право на поверљивост свих личних информација, које је саопштио надлежном здравственом раднику, односно здравственом сараднику, укључујући и оне које се односе на стање приватности током спровођења дијагностичких испитивања и лечења у целини.

Забрањено је да надлежни здравствени радник, односно здравствени сарадник, саопшти другим лицима личне информације.

Прегледу пацијента и предузимању медицинских мера уопште, могу присуствовати само они здравствени радници, односно здравствени сарадници који непосредно учествују у прегледу пацијента и предузимању медицинских мера.

По правилу, прегледу пацијента и предузимању других медицинских мера, могу присуствовати ученици и студенти школа и високошколских установа здравствене струке, у сврху обављања практичне наставе, као и здравствени радници и здравствени сарадници, у току обављања приправничког стажа и стручног усавршавања, осим ако то пацијент одбије.

Пацијент може дати пристанак и за присутност других лица, приликом његовог прегледа и предузимања медицинских мера уопште.

На изричит захтев пацијента, прегледу који обавља надлежни доктор медицине, односно доктора стоматологије, не могу присуствовати други здравствени радници, односно здравствени сарадници.

Током боравка у стационарној здравственој установи, пацијент има право примања посетилаца,у складу са кућним редом здравствене установе, као и право да забрани посете одређеном лицу или лицима.

**Право на пристанак** Пацијент има право да слободно одлучује о свему што се тиче његовог живота и здравља, осим у случајевима када то директно угрожава живот и здравље других лица.

Без пристанка пацијента не сме се, по правилу, над њим предузети никаква медицинска мера.

Медицинска мера противно вољи пацијента, односно законског заступника детета, односно пацијента лишеног пословне способности, може се предузети само у изузетним случајевима, који су утврђени законом и који су у складу са лекарском етиком. Пацијент може дати пристанак на предложену медицинску меру изричито (усмено или писмено), односно прећутно (ако се није изричито противио).

За предузимање предложене инвазивне дијагностичке и терапијске медицинске мере, неопходанје писмени пристанак пацијента односно његовог законског заступника.

Пацијента не обавезује пристанак коме није претходило потребно обавештење, а надлежни здравствени радник који предузима медицинску меру, у том случају сноси ризик за штетне последице.

Пристанак на предложену медицинску меру пацијент може опозвати (усмено или писмено), све док не започне њено извођење, као и за време трајања лечења, под условима прописаним овим законом.

Пацијент има право да одреди лице које ће у његово име дати пристанак, односно које ће битиобавештено о предузимању медицинских мера, у случају да пацијент постане неспособан да донесе одлуку о пристанку. Пацијент, који је способан за расуђивање, има право да предложену медицинску меру одбије,чак и у случају када се њоме спасава или одржава његов живот.

Надлежни здравствени радник дужан је да пацијенту укаже на последице његове одлуке оодбијању предложене медицинске мере, и да о томе од пацијента затражи писмену изјаву која се мора чувати у медицинској документацији, а ако пацијент одбије давање писмене изјаве, о томе ће сачинити службену белешку.

У медицинск у документацију надлежни здравствени радник уписује податак о пристанку пацијента, односно његовог законског заступника на предложену медицинску меру, као и о одбијању те мере.

Над пацијентом који је без свести, или из других разлога није у стању да саопшти свој пристанак,хитна медицинска мера може се предузети и без његовог пристанка, о чему ће се обавестити члановиуже породице, увек када је то могуће.

Медицинска мера у здравственој установи, предузима се на основу конзилијарног налаза. Ако законски заступник детета, односно пацијента лишеног пословне способности није доступанили одбија предложену хитну медицинску меру, хитна медицинска мера може се предузети, ако је то унајбољем интересу пацијента.

Ако се током оперативног захвата појави потреба за његовим проширењем, који се није могао претпоставити, проширење оперативног захвата може се обавити само ако је, на основу процене доктора медицине, односно доктора стоматологије који предузима тај захват, он неодложно потребан.

Ако је пацијент дете или је лишен пословне способности, медицинска мера може се предузети, уз пристанак његовог законског заступника, који је претходно обавештен

Надлежни здравствени радник, односно здравствени сарадник дужан је да омогући да дете, односно пацијент лишен пословне способности и сам буде укључен у доношење одлуке о пристанку на предложену медицинску меру, у складу са његовом зрелошћу и способношћу за расуђивање.

Надлежни здравствени радник, који сматра да законски заступник пацијента не поступа у најбољем интересу детета или лица лишеног пословне способности, дужан је да о томе одмах обавести надлежни орган старатељства.

Дете, које је навршило 15 година живота и које је способно за расуђивање може самостално дати пристанак на предложену медицинску меру, уз претходно обавештење.

Ако дете, које је навршило 15 година живота и које је способно за расуђивање, одбије предложену медицинску меру, надлежни здравствени радник дужан је да пристанак затражи од законског заступника.

Пацијент, који је способан за расуђивање, има право да предложену медицинску меру одбије, чак и у случају када се њоме спасава или одржава његов живот.

Надлежни здравствени радник дужан је да пацијенту укаже на последице његове одлуке о одбијању предложене медицинске мере, и да о томе од пацијента затражи писмену изјаву која се мора чувати у медицинској документацији, а ако пацијент одбије давање писмене изјаве, о томе ће сачинити службену белешку.

У медицинску документацију надлежни здравствени радник уписује податак о пристанку пацијента, односно његовог законског заступника на предложену медицинску меру, као и о одбијању те мере.

Над пацијентом који је без свести, или из других разлога није у стању да саопшти свој пристанак, хитна медицинска мера може се предузети и без његовог пристанка, о чему ће се обавестити чланови уже породице, увек када је то могуће.

Медицинска мера из става 1. овог члана у здравственој установи, предузима се на основу конзилијарног налаза.

Ако законски заступник детета, односно пацијента лишеног пословне способности није доступан или одбија предложену хитну медицинску меру, хитна медицинска мера може се предузети, ако је то у најбољем интересу пацијента.

Ако се током оперативног захвата појави потреба за његовим проширењем, који се није могао претпоставити, проширење оперативног захвата може се обавити само ако је, на основу процене доктора медицине, односно доктора стоматологије који предузима тај захват, он неодложно потребан.

**Право на увид у медицинску документацију**

Пацијент има право увида у своју медицинску документацију.

У случају када је пацијент дете, односно лице лишено пословне способности, право увида у медицинску документацију има законски заступник, осим у случају из члана 24. став 1. овог закона.

Дете, које је навршило 15 година живота и које је способно за расуђивање, има право увида у своју медицинску документацију.

Чланови уже породице пацијента имају, изузетно, право увида у медицинску документацију свог члана породице, ако су ти подаци од значаја за њихово лечење.

Надлежни здравствени радник дужан је да уредно води медицинску документацију, у складу са законом, и да евидентира све предузете медицинске мере, а посебно анамнезу, дијагнозу, дијагностичке мере, терапију и резултат терапије, као и савете дате пацијенту. **Право на поверљивост података о здравственом стању пацијента** Подаци о здравственом стању, односно подаци из медицинске документације, спадају у податке о личности и представљају нарочито осетљиве податке о личности пацијента, у складу са законом.

Податке су дужни да чувају сви здравствени радници, односно здравствени сарадници, као и друга лица запослена у здравственим установама, приватној пракси, организационој јединици високошколске установе здравствене струке која обавља здравствену делатност, другом правном лицу које обавља одређене послове из здравствене делатности у складу са законом, организацији обавезног здравственог осигурања, као и правном лицу које обавља послове добровољног здравственог осигурања, код којих је пацијент здравствено осигуран, а којима су ти подаци доступни и потребни ради остваривања законом утврђених надлежности.

Нарочито осетљивим подацима о личности пацијента сматрају се и подаци о људским супстанцама, на основу којих се може утврдити идентитет лица од кога оне потичу.

Лица из става 2. овог члана, као и друга лица која неовлашћено, односно без пристанка пацијента или законског заступника, располажу подацима из медицинске документације у супротности са овим чланом, и неовлашћено износе у јавност те податке, одговорни су за одавање нарочито осетљивих података, у складу са законом.

Дужности чувања података, надлежни здравствени радници, односно здравствени сарадници, као и друга лица запослена код послодаваца, могу бити ослобођени само на основу писменог пристанка пацијента, односно његовог законског заступника, или на основу одлуке суда.

Ако је пацијент односно законски заступник, писменом изјавом или овлашћењем овереним код надлежног органа, а које се чува у медицинској документацији, дао пристанак на саопштавање података о здравственом стању, надлежни здравствени радник може саопштити податке о здравственом стању пацијента.

Изузетно надлежни здравствени радник може саопштити податке о здравственом стању пацијента пунолетном члану уже породице, и у случају када пацијент није дао пристанак на саопштавање података о свом здравственом стању, али је саопштавање тих података неопходно ради избегавања здравственог ризика за члана породице.

Пацијент односно његов законски заступник има право на копију медицинске документације и сноси неопходне трошкове израде копије медицинске документације.

Изводи, односно копије медицинске документације за умрлог члана породице могу се дати пунолетном члану уже породице односно законском заступнику, на његов захтев, ради остваривања законом утврђених права.

Дете, које је навршило 15 година живота и које је способно за расуђивање, има право на поверљивост података који се налазе у његовој медицинској документацији.

Надлежни здравствени радник, и поред захтева детета да се информације о његовом здравственом стању не саопште његовом законском заступнику, дужан је да у случају озбиљне опасности по живот и здравље детета, информације о његовом здравственом стању саопшти његовом законском заступнику.

**Право пацијента који учествује у медицинском истраживању** Медицинско истраживање које укључује пунолетног пословно способног пацијента може се предузимати само уз његов пристанак.

Пацијент пристанак мора дати у писменом облику, након што је довољно обавештен о смислу, циљу, поступцима, очекиваним резултатима, могућим ризицима, као и о непријатним пратећим околностима истраживања.

На захтев пацијента, обавештење даје се и у писменом облику.

Пацијент мора бити посебно упозорен да је слободан да учешће у истраживању одбије и да пристанак који је дао, у свако време опозове, у писменом облику.

Изузетно, медицинско истраживање које укључује дете, односно пацијента лишеног пословне способности, може се предузети ради непосредне користи самог пацијента и уз писмени пристанак његовог законског заступника, који је претходно обавештен, осим уколико се сам пацијент томе не противи. Изузетно, истраживање у јавном здрављу, које укључује дете које је навршило 15 година живота и које је способно за расуђивање, а које не производи директну корист и не носи ризик за дете, може се одобрити уколико истраживање има за циљ да допринесе бољем разумевању стања здравља ове популације, уз писмени пристанак самог детета или његовог законског заступника, који су претходно обавештени.

Надлежни здравствени радник који врши медицинско истраживање, дужан је да води рачуна о томе да заштита живота и здравља пацијента увек има предност у односу на интерес друштва и науке.

Пацијент, који због медицинског истраживања претрпи штету на свом телу или здрављу, има право на накнаду штете у складу са законом, без обзира на кривицу.

Здравствена установа је дужна да, пре почетка медицинског истраживања, осигура пацијента који учествује у медицинском истраживању, за случај настанка штете по здравље тог лица која је изазвана медицинским истраживањем, у складу са законом. Здравствена установа је дужна да закључи уговор са пацијентом, којим се одређује износ неопходних трошкова који припадају пацијенту који учествује у медицинском истраживању.

Пацијент има право да учествује у клиничком испитивању лекова и медицинских средстава, у складу са законом којим се уређује област лекова и медицинских средстава.

Етички одбор здравствене установе, пре почетка медицинског истраживања, доноси одлуку о предузимању медицинског истраживања које укључује пацијенте у здравственој установи.

Забрањено је предузимање медицинског истраживања у приватној пракси.

**Право детета у стационарним здравственим установама**

Дете до навршених 15 година живота, има право да буде смештено на болничко лечење у пратњи једног од родитеља, усвојитеља или старатеља, увек када је то могуће.

Дете које се налази на болничком лечењу има право на посете у највећој могућој мери, у складу са својим здравственим стањем и најбољим интересом.

Дете које се налази на дужем болничком лечењу има право на игру, рекреацију и образовање, у складу са његовим узрастом, потребама и најбољим интересом, у мери у којој његово здравствено стање то дозвољава.

**Право пацијента да на сопствену одговорност напусти стационарну здравствену установу** Пацијент има право да на сопствену одговорност напусти стационарну здравствену установу, осим у случајевима прописаним посебним законом.

О намери напуштања стационарне здравствене установе из става 1. овог члана, пацијент је дужан да дâ писмену изјаву, која се чува у медицинској документацији пацијента.

Податак о напуштању стационарне здравствене установе без најаве пацијента, надлежни здравствени радник обавезан је да упише у медицинску документацију пацијента.

Ако је пацијент дете, односно лишен пословне способности, надлежни здравствени радник обавезан је да о напуштању стационарне здравствене установе обавести, без одлагања, његовог законског заступника, односно надлежни орган старатељства.

Ако је пацијент дете, односно лишен пословне способности, а одлуку о напуштању стационарне здравствене установе, противно најбољем интересу пацијента, донесе законски заступник, надлежни здравствени радник обавезан је да, без одлагања, о томе обавести надлежни орган старатељства.

**Право на олакшавање патњи и бола**

Пацијент има право на највиши ниво олакшавања патње и бола, сагласно општеприхваћеним стручним стандардима и етичким принципима, што подразумева терапију бола и хумано палијативно збрињавање.

Право не подразумева еутаназију.

**Право на поштовање пацијентовог времена**

У случају да не постоје услови да се медицинска мера пружи одмах, пацијент има право назаказивање прегледа, дијагностичких процедура, као и других медицинских мера и поступака унајкраћем могућем року.

Здравствена установа је дужна да пацијенту, коме је конзилијум лекара предложио одређенудијагностичку процедуру ради давања мишљења о даљем лечењу,изврши одмах, односно у року који је одредио конзилијум лекара.

Здравствена установа је дужна да поштује пацијентово време и да пацијента благовременообавести о промени термина пружања заказане здравствене услуге из става 1. овог члана.

**Право на приговор**Пацијент који сматра да му је ускраћено право на здравствену заштиту, или да му је поступком здравственог радника, односно здравственог сарадника ускраћено неко од права из областиздравствене заштите, има право да поднесе приговор здравственом раднику који руководи процесомрада или директору здравствене установе, односно оснивачу приватне праксе или саветнику зазаштиту права пацијената.

**Право на накнаду штете** Пацијент који због стручне грешке здравственог радника, односно здравственог сарадника, уостваривању здравствене заштите претрпи штету на свом телу, или се стручном грешком проузрокујепогоршање његовог здравственог стања, има право на накнаду штете према општим правилима оодговорности за штету.

Право на накнаду штете не може се унапред искључити или ограничити.